Gibson แบรนด์กีตาร์อายุกว่าร้อยปี ใกล้ล้มละลาย!!? - FINNOMENA
ผู้บริหาร ‘Gibson’ บริษัทผลิตกีตาร์และเครื่องดนตรีชื่อดัง มีการให้สัมภาษณ์ว่า ทางบริษัทกำลังเข้าใกล้ภาวะล้มละลายและอาจจะต้องปิดกิจการลงในที่สุด หลังเผชิญกับปัญหาหนี้และวิกฤตทางการเงินมานานหลายปี
21 ก.พ. 2561

ผู้บริหาร ‘Gibson’ บริษัทผลิตกีตาร์และเครื่องดนตรีชื่อดัง มีการให้สัมภาษณ์ว่า ทางบริษัทกำลังเข้าใกล้ภาวะล้มละลายและอาจจะต้องปิดกิจการลงในที่สุด หลังเผชิญกับปัญหาหนี้และวิกฤตทางการเงินมานานหลายปี
โดยบริษัทเพิ่งจ่ายดอกเบี้ยให้แก่ผู้ถือตราสารหนี้เป็นเงิน 16.6 ล้านเหรียญสหรัฐ ซึ่งคิดเป็น 8.875% ของยอดเงินกู้ทั้งหมด 375 ล้านเหรียญสหรัฐ
จากเคยรายได้ปีละกว่า 1 พันล้านเหรียญสหรัฐ ยอดจำหน่ายลดลงอย่างเรื่อยๆ และเหลือระยะเวลาเพียง 6 เดือนเท่านั้นที่จะครบกำหนดไถ่ถอนตั๋วเงินค้ำประกัน 375 ล้านเหรียญสหรัฐที่กู้ตั้งแต่ปี 2013
ซึ่งหาก Gibson ไม่สามารถหาเงินก้อนใหม่มาทัน 23 กรกฎาคมนี้ ก็จะผิดนัดชำระ และต้องเจอกับดีลเงินกู้อีก 145 ล้านเหรียญสหรัฐ เพิ่มอีกทันทีตามกฎของระบบธนาคาร
เจ้าหน้าที่เครดิตอาวุโสจากแผนกบริการผู้ลงทุนของ Moody กล่าวว่าทางเลือกของ Gibson มีอยู่สามทางคือ 1. เจรจาขอแลกหนี้ที่จะถึงกำหนด 2. อาจจะต้องยอมสละทรัพย์สินบางส่วนแลกกับหนี้ 3. ยื่นเรื่องต่อศาลเพื่อขอล้มละลาย
ทั้งนี้ Gibson เป็นบริษัทที่ยังมีเสถียรภาพในแง่ชื่อเสียงของสินค้า แต่บริษัทมีปัญหาเรื่อง “การบริหารจัดการกับรายจ่าย” จึงทำให้ Gibson ต้องเจอะกับมรสุมหนัก
เมื่องานแสดงเครื่องดนตรีใหญ่ที่สุดในโลก Namm Show 2018 ที่ผ่านมา ทุกๆบริษัทเครื่องดนตรี ชั้นนำของโลกจะมาออกบูธ และเปิดตัวสินค้าใหม่ๆ แต่กลับไม่พบ Gibson มาออกบูธ และเปิดตัวสินค้าใหม่!
ที่มา : http://acousticthai.net/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: